
NATURA MORTA

Kulcsszavak: fotográfia; groteszk; csendélet
Munkám a csendéletek kortárs újraértelmezését vizsgálja, amelyben a klasszikus csendéletek formai jellemzői ötvöződnek groteszk vizuális kifejezőeszközökkel. Hogyan élhetnek tovább a csendéletek a kortárs fotográfiában? Fel lehet-e dolgozni velük aktuális problémákat? Tudnak-e maradandó értéket képviselni a 21. században is? E kérdésekre keresem a választ. A 21. század vizuális kultúrájában a csendéleteket nem csupán statikus kompozíciókként értelmezhetjük, hanem olyan narratívaként, amely reflektál aktuális társadalmi-kulturális kérdésekre. A fotográfia médiumával olyan problémaköröket vizsgálok, mint a női identitás, a szépség, valamint a gazdagság és hatalom társadalmi konstrukciói. A groteszket használom eszközként, hogy a látvány ambivalenciát keltsen a befogadóban, különböző állati maradványok és hétköznapi tárgyak egymás mellé helyezésén és szembeállításán keresztül.
 



